Bahnowa drěstka

Bahnowa drěstka (Zannichellia palustris) je rostlina ze swójby Dróstnicowe rostliny (Potamogetonaceae).

Po někotrych žórłach so samostatnej swójbje drěstkowych rostlinow (Zannichelliaceae) přirjaduje. 

 Wopisanje 
Bahnowa drěstka je jednolětna rostlina, kotraž docpěwa wysokosć wot 10 hač 45 cm. Rostlina je podnurjena.

Łopjena su přećiwostejne abo mutličkostejne, wótre a docpěwaja dołhosć wot 1 hač 10 cm a šěrokosć wot hač do 1 hač 2 mm. 

Kćěje wot meje hač septembra. Kwětnistwo wobsteji z jednoho muskeho kćenja a jednoho hač do šěsć žónskich kćenjow a zhromadneho přikrywneho łopješka a steji w łopjenowych rozporach. Muske kćenje njese jedne próškowe łopješko, mjeztym zo ma žónske kćenje wot jedyn do wósom płódnikow.

Płodźiki docpěwaja dołhosć wot 2 hač 4 mm.

 Stejnišćo 
Rosće w jězorowych zaliwach, łužach a slepych promjenjach rěkow. Preferuje 0,5-2,5 m hłuboke, stejace abo pomału běžace, wutkate, ale tež womazane wodźizny.

 Rozšěrjenje 
Rostlina je w Europje rozšěrjena.

 Noty 

 Žórła  
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 338 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 360 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

Kategorija: Drěstkowe rostliny
Kategorija: Dróstnicowe rostliny